Ons land kan baie van Jode leer | Netwerk24
Ons land kan baie van Jode leer
Deur E. Smit, Bellville 09 Julie 2018 00:00
Wat ’n insiggewende artikel oor die Joodse boere deur Johan van Wyk.
Daar is soveel wat ons land, wat só teen die Jode gekant is, van hulle kan leer.
Jare gelede het ou mnr. Joffe ’n materiaalwinkel in Voortrekkerweg in Bellville gehad. My ma was ’n kleremaakster en elke keer as mnr. Joffe “new metirls” gekry het, het hy gebel en gevra of sy by die huis is want “I bring to you in my motorcar”. Dan het hy rolle materiaal uit sy Fordjie gehaal en my ma laat kyk. “You look and you take and you pay later.”
Benewens die materiaal was daar van alles en nog wat in sy winkel.
Ons huisdokter was ook ’n Jood. Destyds het hulle nog huisbesoek gedoen. Wanneer my pa ’n asma-aanval gekry het, kon jy net die foon optel en hy was daar. Die meeste van die kere het hy nie eens ’n rekening gestuur nie.
Ja dit was die goeie ou dae toe mense mekaar nog gerespekteer en mekaar met integriteit en goedheid gehanteer het. Dit is ongelukkig verby.
Meer oor: Mystem | Lesersbrief